**5-րդ շաբաթ**

**Ամսաթիվ՝** —————————

**Կրթական հարթակ՝ 5-րդ**

**ՈՒսուցիչ՝** —————————————————

**Դասագիրք՝ «Մայրենի 4», Դավիթ Գյուրջինյան**

**Բառագիտության կրկնողություն**

* **Ամփոփել հետևյալ բառերի բացատրությունները**
	+ *Թուխ* ——————————————
	+ *Հով* ——————————————
	+ *Քնքուշ* *——————————————*
* **Ամփոփել հետևյալ բառերի հոմանիշները**
	+ Ճերմակ *——————————————*
	+ Անուշ *——————————————*
	+ Մանուկ *——————————————*
	+ Անդադար *——————————————*
* **Ամփոփել հետևյալ բառերի հականիշները**
	+ Արթնանալ *——————————————*
	+ Տանել *——————————————*
	+ Հոգնել *——————————————*

**Քերականություն։ Պատասխանել հետևյալ քերականական հարցերին․**

* Բառերն ըստ կազմության քանի՞ տեսակի են լինում։
* Ի՞նչ է արմատ։ Ի՞նչ է ածանց։
* Ո՞ր բառերն են կոչվում պարզ բառեր։
* Ո՞ր բառերն են կոչվում բարդ բառեր։
* Ո՞ր բառերն են կոչվում ածանցավոր։

**Նոր դաս**

**Բառագիտություն**

1. **Աշխատանքային տետրում արտագրիր և սովորիր հետևյալ բառերի բացատրությունները․**
	* *Ննջել-քնել*
	* *Վիշտ-տխրություն*
	* *Զուլալ-պարզ*
	* *Գանգատ-բողոք*
	* *Անշուշտ- անպայման*
2. **Աշխատանքային տետրում արտագրիր և սովորիր հետևյալ բառերի հոմանիշները․**
	* Վճիտ-զուլալ,պարզ
	* Անհարթ-խորդուբորդ
	* Տկար-թույլ,հիվանդ
	* Փայլել-շողալ,ցոլալ
	* Նեղել-անհանգստացնել,տանջել
3. **Աշխատանքային տետրում արտագրիր և սովորիր հետևյալ բառերի հականիշները․**
* Ննջել-Արթնանալ
* Տկար-ուժեղ
* Վիշտ-ուրախություն
1. **Բառատետրում մեկական տողով գրիր և սովորիր հետևյալ բառերն ու սովորիր դրանց ուղղագրությունը․**

*Խորդուբորդ, անհարթ, թախտ, ննջել, պաշտպան, միրգ*

1. **Բաց թողնված տեղերում գրիր ղ կամ խ։**

Ա — ջիկ հա — թանակ

Կե — տոտ հորե — բայր

վա — ենալ դժբա — տ

Գա — տնիք թու —

Ա — ղցան փո — կապ

1. **Վերոհիշյալ բառերով կազմել 5 նախադասություն։**

1․ ——————————————————————————————

 ———————————————————————————————

2․ ——————————————————————————————

 ———————————————————————————————

3․ ——————————————————————————————

 ———————————————————————————————

4․ ——————————————————————————————

 ———————————————————————————————

5․ ———————————————————————————————

 ———————————————————————————————

**Մշակույթ ՄԵՐ ԼԵԶՈՒՆ ՀԱՅԵՐԵՆՆ Է**

Ուրիշ երկրներում եղե՞լ եք։ Պատկերացնենք, թե մենք որևէ այլ երկրում ենք։ Առաջինը, որ կնկատենք, այն է, որ այդ երկրում մարդիկ խոսում են մեզ համար անհասկանալի լեզվով։ Դա է պատճառը, որ մենք այդ լեզուն անվանում ենք օտար։ Սակայն նույն այդ լեզուն մայրենի է դրանով խոսող մարդկանց կամ այդ երկրի ժողովրդի համար։ Յուրաքանչյուր ժողովուրդ ունի իր մայրենի լեզուն, որով նա խոսում է, գրում, հաղորդակցվում։

Ամենավաղ մանկությունից, երբ մարդն իր առաջին բառերն է արտասանում, սկսում է խոսել այն լեզվով, որը ավելի ուշ նրա կողմից արդեն գիտակցվում է որպես մայրենի լեզու։ Սովորաբար հենց մայրենի լեզվով են մարդիկ մտածում, ստեղծագործում, աղոթում, թերթեր տպագրում, ռադիո-հեռուստատեսային հաղորդումներ վարում և այլն։ Հայերի մայրենի լեզուն հայերենն է։ Յուրաքանչյուր ժողովրդի, ազգի գլխավոր հատկանիշը, որով նա տարբերվում է մյուսներից, հենց նրա մայրենի լեզուն է:

 Հայոց լեզուն աշխարհի հնագույն և հարուստ լեզուներից է։ Այն անցել է զարգացման բազմադարյան ուղի։ Մաշտոցյան գրերի գյուտից հետո, այսինքն` վերջին 1600 տարվա ընթացքում, գրավոր հայերենն անցել է երեք փուլ` գրաբար, միջին հայերեն և աշխարհաբար։

Աշխարհաբար հայերենը շարունակեց զարգանալ երկու ճյուղով, այդ պատճառով մենք այսօր ունենք երկու գրական լեզու` արևելահայերեն և արևմտահայերեն։

**Ուշադի՛ր կարդացեք այս երկու բանաստեղծությունների հատվածները.**

Ինչո՞ւ ապշած ես, Լըճա՛կ,

Ու չեն խայտար քու ալյակք,

 Մի՞թե հայլվույդ մեջ անձկավ

Գեղուհի՞ մը նայեցավ։

***~ Պետրոս Դուրյան ~***

Ես իմ անուշ Հայաստանի արևահամ բառն եմ սիրում,

Մեր հին սազի ողբանվագ, լացակումած լարն եմ սիրում,

Արնանման ծաղիկների ու վարդերի բո՛ւյրը վառման,

Ու նաիրյան աղջիկների հեզաճկուն պա՛րն եմ սիրում։

***~ Եղիշե Չարենց ~***

 ***Ի՞նչ նմանություններ և տարբերություններ եք տեսնում։***

Երկու բանաստեղծություններն էլ հայերեն են, սակայն դրանցից առաջինը հյուսված է արևմտահայերենով, իսկ երկրորդը` արևելահայերենով։ Հայոց պատմությունն այնպես է ընթացել, որ մի որոշ ժամանակ մեր հայրենիքը բաժանված է եղել երկու մասի` Արևմտյան և Արևելյան։ Արևելյան Հայաստանում ձևավորվեց արևելահայերենը, իսկ Արևմտյան Հայաստանում՝ արևմտահայերենը։ Այսպիսով, հայոց լեզվի այս երկու տարբերակների գոյությունը պայմանավորված է հայ ժողովրդի պատմական ճակատագրով:

**Եկեք քննարկենք միասին․**

1. Փորձե՛ք բացատրել` ի՞նչ եք հասկանում մայրենի լեզու և օտար լեզու ասելով։
2. Զարգացման ի՞նչ փուլեր է անցել հայերենը։
3. Ի՞նչ ճյուղեր ունի գրական հայերենը։
4. Ինչո՞վ է պայմանավորված երկու գրական լեզուների գոյությունը։

**Տնային հանձնարարություններ**

**Գրականություն**

1. Վարժ կարդալ 23-րդ էջի **«Տղայիս»** բանաստեղծությունը, կարողանալ սեփական բառերով վերարտադրել և պատասխանել հետևյալ հարցերին:
	* *Բանաստեղծությունը պատմիր քո բառերով։*
	* *Որդու ո՞ր լավ արարքներն են ուրախացնում մորը։*
	* *Հատկանիշ ցույց տվող ի՞նչ բառեր կօգտագործես տղային նկարագրելու համար։*
	* *Մարդու ո՞ր հատկանիշներն ես ամենից բարձր գնահատում։*
	* *Մայրն ի՞նչ խորհուրդ է տալիս որդուն։*
2. *«****Ինչպիսի՞ն կուզեմ լինել****» վերնագրով շարադրություն գրիր։*

**Քերականություն**

* Աշխատանքային փաթեթում տեղ գտած սահմանումները բացատրել
* Պատասխանել աշխատանքային փաթեթի հարցերին և կատարել հանձնարարությունները։
* ***Ղ-Խ*** ուղղագրությունը։
* Աշխատանքային տետրից․ էջ 14, վարժություններ 29,30,31

**Մշակույթ**

Դասի ժամին սովորեցինք հայոց լեզվի մասին **Մեր լեզուն հայերենն է** խորագրով, դասանյութը՝ թղթապանակում։ Տանը սովորել սահուն կարդալ դասանյութը, սեփական խոսքերով վերարտադրել, պատասխանել դասավերջյան հարցերին։